Story of Lo7toikamakaJiiki. 355 



hiahilina i punahele nui, a i kuliina nui hoi. O na mea a pan a Lonoikamakahiki, na 

 mea nui na mea liilii i waiho aku ai i na kanaka a me na kaukau alii ; o na aina hoi a 

 pan, aia no ia ma ko Kapaihiahilina lima ka hooponopono. Aole he mea nui e ae ma 

 ko Lonoikamakahiki alo, o Kapaihiahilina wale no, a oia no ke poo kiekie ma ka Moku- 

 puni o Hawaii a puni. A i ko Lonoikamakahiki hoi ana i Hawaii, mahope iho o kana 

 huakai hele mauna, lawe ae la oia ia Kapaihiahilina i Hawaii, i hookohu aku ai oia ia 

 Kapaihiahilina, ma kona ano kuhina nui, a punahele nui hoi. 



Ma ko Lonoikamakahiki wahi nioe, malaila o Kapaihiahilina e moe ai, ma kona 

 wahi e noho ai, malaila pii no me Kapaihiahilina. O ka puloulou kapu alii, hiki ole i 

 na punahele mua ana ke komo aku, malaila o Kapaihiahilina e noho ai. Aka, i ka 

 hiki ana o Lonoikamakahiki i Hawaii me Kapaihiahilina, ike mai la na ilamuku a me 

 na kakaolelo a Lonoikamakahiki, ua kela aku ka punahele o Kapaihiahilina mamua o 

 na punahele mua, alalia, inoino ae la ko lakou manao no Kapaihiahilina, no ka mea, 

 aole i hanaia kekahi mau punahele mamua e like me keia. 



I kekahi la, hoakoakoa ae la o Lonoikamakahiki i kona mau kaukau alii a pau, 

 a me kona mau kakaolelo, a hoike aku la i ko Kapaihiahilina lilo ana i poo kiekie ma 

 ka aina a puni o Hawaii. Aka, he mea oluolu ole nae ia i ko na 'Hi manao, a me ko 

 Lonoikamakahiki alo alii a pau. 



MOKUNA XV. 



HooNOHoiA o Kapaihiahilina i Kuhina Nui. — Ke Imihala ia Ana. 



— Kana Mele Aloha. 



Mahope iho o ko Kapaihiahilina lilo ana i kuhina nui no Lonoikamakahiki, 

 haawi ae la o Lonoikamakahiki i hookahi ahupuaa, o Hihiu nui, he wahi ahupuaa no 

 ia e waiho ana ma Kohala. A noho ae la o Kapaihiahilina ma ka noho kuhina nui, 

 imi ae la na luna malalo ona i hewa no Kapaihiahilina. Ua loaa no ka hewa, he hewa 

 nui no, aka, no ka punahele nui launa ole no, nolaila, aole e manao ana o Lonoikama- 

 kahiki he hewa ia no Kapaihiahilina. 



A no ka hewa ole o Kapaihiahilina ma na mea o ke alii, imi hou ae la na luna 

 malalo ona i mea e hewa ai. Nolaila, loaa ae la ka hewa o Kapaihiahilina ma ka moe- 

 kolohe ana me Kaikilani ka Lonoikamakahiki wahine ponoi, mamuli o ka hooweawea 

 ia e na luna nana e imihala nei. A no ka ike ana o na luna malalo o ua o Kapaihia- 

 hilina ua hewa me Kaikilani, nolaila, hele aku la ka poe nana e manao ino nei o 

 Kapaihiahilina, he hewa ia nona e hewa ai. A nolaila, hai ia aku la ia Lonoikamaka- 

 hiki keia hewa ana o Kapaihiahilina me Kaikilani. Aka i ko Lonoikamakahiki lohe 

 ana i keia mea, aole ia he hewa i ko ke alii manao. 



A no ka loaa ole o ko Kapaihiahilina hewa, ma keia mau mea, imua o ke alii, 

 alalia, ua maopopo i ua mau luna nei, iia pakela loa ka punahele o Kapaihiahilina, 

 nolaila hoopau ae la ua mau luna nei i ko lakou manao imihala. 



